open-index/open-wikipedia-markdown huggingface dataset:
Dan Graham

**Dan Graham** (1942–2022) var en kunstner fra USA. Han arbeidet innenfor ulike media, som video, skulptur, performance og arkitektur, og regnes som en viktig skribent innenfor kunstkritikk og teori.

Graham markerte seg i det avantgardistiske kunstmiljøet i New York tidlig på 1970-tallet, sammen med kolleger som Robert Smithson og Gordon Matta-Clark. Hans politisk orienterte og konseptuelle kunstprosjekter har øvd stor innflytelse på senere generasjoner kunstnere både i Europa og USA.

Graham laget i 1996 en glass- og stålkonstruksjon («Uten tittel») på Lyngvær i Vågan kommune i Lofoten som sitt bidrag til Skulpturlandskap Nordland. Permanente utendørsskulpturer av Graham finnes også i Vågå («Norwegian Wood Lattice Bisected By Curved 2-way-mirror» i regi Sparebankstiftelsen DNBs Skulpturstopp-prosjekt), og i Ekebergparken («Ekeberg Pavillion») i Oslo.

## Bibliografi
* *Rock My Religion : Writings and Projects 1965-1990* av Dan Graham, Brian Wallis (red.); (MIT Press 1994) ISBN 0-262-57106-4
* *Dan Graham Interviews* av Dan Graham; (Hatje Cantz 1995) ISBN 3-89322-318-5
* *Dan Graham – Models to Projects* av Dan Graham og Alexander Alberro;  (Marian Goodman Gallery 1998) ISBN 0-944219-13-6
* *Two-Way Mirror Power: Selected Writings by Dan Graham on His Art* av Dan Graham, Alexander Alberro (red.); (MIT Press 1999) ISBN 0-262-57130-7
* *Dan Graham: Catalogue Raisonne* av Dan Graham, Eric de Bruyn, Benjamin Buchloh, Markus Muller, Marianne Brouwer og Corinne Diserens; (Richter Verlag  2001) ISBN 3-933807-31-X
* *Dan Graham: Half Square Half Crazy* av Dan Graham, Adachiara Zevi og Pietro Valle; (Charta 2005) ISBN 88-8158-520-0

## Referanser


## Eksterne lenker
* Grahams arbeid i Skulpturlandskap Nordland
* Grahams permanente skulpturprosjekt på Dia Center i New York
* Dan Grahams arbeid til Skulpturstopp: Norwegian Wood Lattice Bisected By Curved 2-way-mirror, Lemonsjøen i Vågå
EM

**EM**, **Em**, **eM** og **em** kan bety:

## EM

* IATA-koden for flyselskapene Empire Airlines og Aero Benin
* Europamesterskap
* Elektromagnetisme

## Em

* Exameter, en SI-enhet for lengde
* E moll, en akkord innen musikk.

## eM

## em
Slaget ved Herdonia (210 f.Kr.)

Det **andre slaget ved Herdonia** i den andre punerkrigen ble utkjempet i 210 f.Kr. mellom Hannibals armé og de romerske styrkene til Fulvius Centumalus. 

Hannibal ankom høydene utenfor Herdonia etter en rekke raske marsjer og fikk høre rapporter om at Fulvius forhandlet med landsbyen. Han satte raskt ut styrkene før Fulvius var klar over at han var ankommet. Etter at Fulvius kom opp mot ham, satte Hannibal inn sine numidere mot det romerske venstre mens hans tunge kavaleri angrep i ryggen og leirområdet. Denne manøveren ble kombinert med et bestemt frontalangrep av Hannibals infanteri. Etter at romerne innledningsvis klarte å stå imot angrepene, ble Romas linjer forvirret og demoralisert og forsøkte til slutt å flykte. Hæren til Fulvius ble omringet og beseiret. 11 tribuner, opp mot 17 000 mann var drept eller tatt til fange. Kommandanten Fulvius ble drept i slaget. Hannibal ødela etterpå Herdonia som straff for dens illojalitet.
Slaget ved Numistro

**Slaget ved Numistro** ble utkjempet i 210 f.Kr. mellom Hannibals armé og en romersk armé ledet av  konsul Marcus Claudius Marcellus. Slaget fikk ingen avgjørelse siden det lange slaget endte med at Hannibal trakk seg tilbake. Marcellus jaktet på ham helt til de møttes i slaget ved Asculum året etter.
Slaget ved Asculum (209 f.Kr.)

**Slaget ved Asculum** ble utkjempet i 209 f.Kr. mellom Hannibals karthagenske armé og en romersk styrke. Romerne ble ledet av Marcus Claudius Marcellus. Slaget fikk ingen avgjørelse og Marcellus ble snart kalt tilbake til Roma anklaget for dårlig ledelse av styrkene.
Florence Baverel-Robert

**Florence Baverel-Robert** (født 1974) er en tidligere fransk skiskytter.

Baverel-Robert var kjent for å være en meget sikker skytter. Hun vant gull på sprintdistansen, og var med på Frankrikes lag som tok bronse på stafetten under OL 2006 i Torino.

## Referanser


## Eksterne lenker
*
Cindy Haug

**Cindy Kristin Haug** (født 28. august 1956, død 23. august 2018) var en norsk forfatter.

Haug debuterte i 1982 med prosaboken *Se deg ikke tilbake mot Europa og bli stein ... O, Eurydike*. Senere kom blant annet diktsamlingene *faen Heller flirer fagert, Snap-Shots fra Fedrelandet* (1983), *Elektrisk ereksjon* (1984) og *Gaupehjerte* (1993), og utgivelser som *Skumlepper* (1989) og *Fjærtegn* (1997), som inneholder både dikt og noveller. I tillegg ga hun i 1983 ut en samling barnevers, *Helt Der Helt Nær*.

Hun skrev i mange ulike sjangere og eksperimenterte  gjennom forfatterskapet med skriveform og blanding av sjangere. Språket i tekstene er ukonvensjonelt, og forfatterskapet hennes regnes gjerne til den perioden som populært kalles pønkerperioden. Et sentralt tema i diktingen til Haug er den harde og desperate tilværelsen for det moderne storbymennesket.

## Referanser
Sunnmøre og Romsdal Fiskesalslag

**Sunnmøre og Romsdal Fiskesalslag** er et salgssamvirke som eies av fiskere på Sunnmøre og i Romsdal. Laget har sitt hovedkontor i Ålesund. Laget tar seg av førstehåndsomsetninga av fisk, hval og skalldyr for medlemmene, og finansieres ved en avgift på omsatt fisk.

Sunnmøre og Romsdal Fiskesalslag ble danna i 1945, etter at fiskere i lagets område valgte å tre ut av Norges Råfisklag.

## Eksterne lenker
* Hjemmeside
Anna Sofía Rasmussen

**Anna Sofía Rasmussen** (født 31. januar 1876 ved Skarð, død 4. november 1932 i Tórshavn) var en færøysk folkehøyskolepionér og den første husbestyrerinnen ved Føroya Fólkaháskúli. Hun var søster av skolens grunnlegger, Símun av Skarði, og giftet seg i 1904 med Símuns venn og medarbeider Rasmus Rasmussen.

Hun vokste opp i den lille fiskerbondebygda Skarð nord på Færøyene som datter av Johannes Frederik Johannesen og Else Frederikke Matras. Hun og hennes eneste søsken, Símun, har derfor også blitt kalt Anna Sofiá og Símun av Skar­ði, «fra Skarð». Skarð ble fraflyttet etter at alle arbeidsføre menn i bygda forulykket til sjøs lillejulaften 1913. Moren var av Matras-slekten på Viðareiði, som nedstammer fra bartskjær og landkirurg Hans Albertsen Matras, som kom til Færøyene fra Nakskov i 1707. Lagtingsmann Hans David Matras var bror til Anna Sofías morfar, og lagtingsmann Joen Michael Matras var hennes tremenning.

Hennes livsvei ble preget av at broren Símun mistet den ene foten, og ikke kunne arbeide som fiskerbonde, men heller valgte lærergjerningen. Inspirert av den danske folkehøyskolebevegelsen så gikk Símun av Skarði og Rasmus Rasmussen sammen om å etablere en færøysk folkehøyskole i 1899. Det var den første skolen på Færøyene hvor det ble undervist på det færøyske språket. Skolen begynte i foreløpige lokaler i Klaksvík, og flyttet til Tórshavn i 1909. Anna Sofía var med fra begynnelsen som husbestyrerinne og lærerinne i husstell. Svigerinnen Sanna av Skarði overtok etter hvert som husbestyrerinne.

I 2000 ble Anna Sofía Rasmussen og hennes svigerinne Sanna av Skarði avbildet på et færøysk frimerke. Bortsett fra maleren Ruth Smiths selvportrett var dette de første kvinnene som ble avbildet på færøyske frimerker.

## Referanser
Lembas

I J.R.R. Tolkiens Midgard er **lembas** en type brød laget av alvene. Den er veldig næringsrik, og kan holde seg fersk i månedsvis.
Lembas har en brunlig farge på utsiden og er kremfarget på innsiden. Bare alvene og spesielt utvalgte kunne kunsten å lage lembas. 
Melian (dronningen av Doriath) var den som opprinnelig kunne oppskriften. Den ble senere overgitt til Galadriel og de andre alvene.
Jorunn Skåden

**Jorunn Skåden** (født 1953) er en norsk politiker (Ap) som var ordfører i Sveio kommune fra 2003 til 2011 og fra 2015 til 2019.

Under kommunevalget i 2015 ble Skåden valgt som ordfører og avtroppende ordfører, Ruth Grethe Eriksen (FrP) ble valgt som varaordfører. 

Hun er gift med tidligere ordføreren Magnus Skåden.

## Referanser
Overijssels flagg

**[[Overijssel]]s [[flagg]]** er inndelt i fem horisontale baner der den midtre er bølgeformet.
Fargene gult og rødt er tatt fra Hollands våpen og angir forbindelsen mellom Holland og Overijssel, mens den bølgende, blå banen symboliserer elven IJssel.

## Beskrivelse
Flagget ble fastlagt av *provinciale Staten* (tilsvarende den politiske delen av den norske fylkeskommunen) 19. februar 1947: Rektangulært, forholdene er 10:17. Flagget er bygget opp i fem like brede horisontale baner, der den midtre er bølgeformet. Fargene er ovenfra og nedad rødt, gult, blått, gult, rødt.

## Se også
* Liste over nederlandske provinsflagg
Europamesterskap

Et **europamesterskap** (**EM**) er et mesterskap som kårer Europas beste prestasjon og vinneren blir tildelt tittelen «*europamester*», eller «*europeisk mester*». Mesterskapene er for deltagere fra hele Europa, og det konkurreres gjerne i en bestemt øvelse eller sport. Mesterskapene kan kåre enkeltpersoner som mestre, men også lag, klubber, bedrifter, organisasjoner eller nasjoner.

*Europamesterskap er ikke nødvendigvis årlige arrangement, men arrangeres vanligvis jevnlig. Årlig, annethvert år eller hvert fjerde år er de vanligste intervallene.
*De fleste idretter, eller sporter som er organisert under de ulike europeiske idrettsforbund, arrangerer EM.
*Europamesterskap kan være større arrangement over en helg eller uke, eller de kan arrangeres som cuper over lengre tid.
*Noen mesterskap krever kvalifisering, enten gjennom egne kvalifiserende arrangement, eller ved resultatbaserte standarder, som kvalifiseringskrav, for deltakelse.

*Det arrangeres europamesterskap, og kåres europeiske mestere også utenom den organiserte idretten.

## Ulike europamesterskap
* Europamesterskapet – flere sporter koordinerer sine respektive EM til en felles «EM-uke» hvert fjerde år
* EM i fotball for damer
* EM i fotball for herrer
* EM i friidrett
* EM i håndball for herrer
* EM i håndball for damer
* EM i ishockey for herrer
* EM i sjakk
* EM på skøyter, allround for damer
* EM på skøyter, allround for herrer
* EM i svømming
* EM i turn
Judi Dench

**Judith Olivia Dench** (født 1934) er en britisk skuespiller. Hun ble tildelt Oscar for beste kvinnelige birolle under den 71. Oscar-utdelingen i 1999 for sin rolle som dronning Elisabeth I i *[[Shakespeare in Love]]*. En annen rolle hun er kjent for, er rollen som M i James Bond-filmene.

Dench ble nominert til Oscar for beste kvinnelige hovedrolle for sin rolle i filmen *[[Notes on a Scandal]]* under den 79. Oscar-utdelingen. Hun har vunnet syv BAFTA–priser. På 1960-tallet hadde hun hovedrollen i Franco Zeffirellis oppsetning av *[[Romeo og Julie]]* på Old Vic.

I 2008 spilte hun i musikalen *[[Nine (film)|Nine]]* sammen med Oscar vinnerne Daniel Day-Lewis, Marion Cotillard, Penélope Cruz, Nicole Kidman og Sophia Loren med Oscar-nominerte Kate Hudson og Grammy Award-vinner «Fergie» i biroller. Filmen hadde premiere i november 2009.

Dench ble i 1988 utnevnt til *Dame Commander* av Order of the British Empire. Hun ble dermed adlet og fikk rett til å føre tiltaleformen *Dame* foran sitt navn. Hun ble i 2005 utnevnt til medlem av Order of the Companions of Honour.

## Filmografi

## Referanser


## Eksterne lenker
* 
* 
* 
* 
*  [Judi Dench](https://web.archive.org/web/20140313214020/http://calm.shakespeare.org.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=((text)=%27Judi%20%20Dench%27)) i Royal Shakespeare Companys database
*  Judi Dench på Emmys.com
Limburgs flagg

**[[Limburg (Nederland)|Nederlandsk Limburg]]s [[flagg]]** er trefarget, inndelt i tre horisontale baner i fargene hvitt, blått og gult, med en rød, stående løve plassert med fronten mot flaggstangen. Løven har en dobbel hale.

## Beskrivelse
Flagget ble fastlagt av *provinciale Staten* (tilsvarende den politiske delen av den norske fylkeskommunen) 28. juni 1953: Rektangulært, forholdene er 2:3. Flagget er bygget opp av tre horisontale baner, hvorav to er like brede (hvit (øverst) og gult) adskilt av en smalere, blå bane. Over dette er en kronet, rød, stående løve plassert nærmest flaggstangen. Løven er vendt mot flaggstangen og den har en dobbel hale.

## Se også
*Liste over nederlandske provinsflagg
Den internasjonale arbeidsorganisasjonen

**Den internasjonale arbeidsorganisasjonen** (**ILO**) (engelsk: *International Labour Organization*) er et byrå i De forente nasjoner som jobber med arbeidssaker. Organisasjonen har hovedkvarter i Genève, Sveits. Den ble grunnlagt i 1919 gjennom Versaillestraktaten og var fram til slutten av andre verdenskrig del av Folkeforbundet. Den arbeider i dag etter Philadelphia-erklæringen, som ble vedtatt i 1944. I desember 1946 ble ILO den første av FNs særorganisasjoner.

Organisasjonen har 187 medlemsland. Målet er å «fremme sosial rettferdighet og internasjonalt anerkjente menneske- og arbeidsmarkedsrettigheter»..

Organisasjonen vant Nobels fredspris i 1969.

### Generaldirektør
ILO har sekretariat i Genève, og ledes av en generaldirektør som velges for fem år av gangen. Den 25. mars 2022 ble Togos tidligere statsminister Gilbert Fossoun Houngbo valgt til ny generaldirektør i ILO. Hans forgjenger Guy Ryder ble valgt til ILOs øverste leder i oktober 2012, og gjenvalgt for en ny femårsperiode i november 2016. Ryder har blant annet bakgrunn fra internasjonalt fagforeningsarbeid.  

Listen over ILOs generaldirektører siden etableringen i 1919 er som følger:

## Referanser


## Eksterne lenker
* ILO-informasjon Norge
*
Nedre Elvehavn

**Nedre Elvehavn** er en bydel i Trondheim på nordsiden av Bakke bru som avgrenses av Innherredsveien, Nidelva og Dyre Halses gate. Bydelen var tidligere et industriområde hvor man fant Ørens Mekaniske Værksted og Trondhjems Mekaniske Værksted, men som fra rundt 2000 huser boliger, kjøpesentere og næringslokaler.

Området blir ofte kalt «Trondheims Aker Brygge», fordi begge steder er tidligere verkstedsområder som nå er bygd om til områder med service, handel, boliger, kontorer, kaféer og uterestauranter. Nedre Elvehavn ble i løpet av ti år rundt 2000 bygd om til et av byens mest populære områder for handel, næring og å bosette seg.

På Nedre Elvehavn ligger blant annet kjøpesenteret Solsiden, med cirka 60 ulike butikker og kaféer. Området har også store parkeringshus, museum og det tidligere Dokkhuset brukes nå som konserthus for jazz og kammermusikk. Området har over 5&nbsp;000 fastboende, og er ikke fullt utbygd. Det har et moderne hotell, Scandic Solsiden. Scandic Nidelven (tidligere Rica Nidelven) ligger på motsatt side av elva med gangforbindelse via Verftsbrua.

## Eksterne lenker
*
Den internasjonale kampanjen mot landminer

**Den internasjonale kampanjen mot landminer** er en allianse av Ikke-statlige organisasjoner som jobber for å stoppe produksjon og bruk av landminer. Organisasjonen ble dannet i 1992, av seks organisasjoner (Human Rights Watch, medico international, Handicap International, Physicians for Human Rights, Vietnam Veterans of America Foundation og Mines Advisory Group) som jobbet innenfor området. Mange organisasjoner har senere blitt med i gruppen. I 2003 hadde de over 1100 medlemsorganisasjoner.

Gruppen fikk stor støtte rundt i verden, en av de mest kjente støttespillerne var prinsesse Diana.

Den største suksessen til gruppen var Minekonvensjonen som ble undertegnet i Ottawa i 1997 og som i 1999 ble gjeldende folkerett. Den forbyr antipersonellminer, herunder bruk, lagring, produksjon og overføring (eksport eller flytting til andre land) av slike miner. Organisasjonen og deres hovedtalsperson Jody Williams fikk Nobels fredspris i 1997 for sininnsats mot landminer.

Organisasjonen gir årlig ut en statusrapport om landminer i verden.

## Bruk av landminer
Bruken av landminer har gradvis gått ned etterhvert som stadig flere land har signert avtalen.

I 2011 var det ytterst få regimer som benyttet slike våpen. Til tross for dette ble så mange som 4286 mennesker drept av landminer (fordelt på over 50 land). De aller flest av dødsfallene skyldest gamle landminer som har blitt liggende igjen etter diverse kriger og konflikter. Syria, Israel, Libya og Myanmar var de eneste landene som benyttet landminer i 2011. Våpnene ble i tillegg brukt av diverse opprørsgrupper i Afghanistan, Colombia, Myanmar, Pakistan, Thailand og Jemen.

## Referanser


## Eksterne lenker
*
7000 Riff

***7000 Riff*** er en samle-LP fra Hard Rock Kafé-miljøet i Trondheim.

Platen ble utgitt på Arctic Records i 1979 og produsent var Åge Aleksandersen.

## Sporliste

Side 1:
* Citadel: «Fjell og stein»
* Edge: «Fortrock»
* Johnny Yen Bang!: «Gjør det sjøl»
* Sjølmord: «19..»
* Rats: «We are the rats»
* Sphinx (rabies): «Mortal rex»

Side 2:
* Sjølmord: «Japan»
* Edge: «Korlæng»
* Bitch Boys: «Reality is hot!»
* Johnny Yen Bang!: «Stop staring»
* Opoponax: «Det løper en gutt»
* Tomsingan: «Misforstått»

## Se også
* Kraftrock

## Eksterne lenker
Slaget ved Grumentum

**Slaget ved Grumentum** ble utkjempet i 207 f.Kr. mellom romerne under Gaius Claudius Nero og Hannibals karthagenske armé. Slaget fikk ingen avgjørelse og Nero marsjerte nordover hvor han beseiret og drepte Hannibals bror Hasdrubal i slaget ved Metaurus.
Slaget ved Crotona

**Slaget ved Crotona** ble utkjempet i 204 f.Kr. mellom Hannibals karthagenske armé og en romersk styrke ledet av Sempronius Tuditanus. Slaget fant sted ved Crotona i det sørlige Italia og fikk ingen avgjørelse.
Harlond

**Harlond** er i J.R.R. Tolkiens univers rundt boka *[[Ringenes herre]]* navnet på to forskjellige havner i verdenen Midgard. Navnet *Harlond* er Sindarin for *sør havn*. De to havnene som deler dette navnet er:

* Den søndre havnen av Mithlond som ligger på sørsiden av den store Lûnebukten (den nordre heter Forlond), helt nordvest i Midgard
* Havnen til byen Minas Tirith, som ligger på den vestre siden av elva Anduin og sør for selve byen. Selv om Tolkien ikke sier noe om dette har Barbara Stracheys bok *[[Journeys of Frodo]]* plassert havna utenfor Rammas Echor muren siden den ellers ville ha skapt et brudd i byens forsvar. (Uansett utvides Rammas Echor til Anduin bare ved Osgiliath, og dermed må havnen ha blitt plassert sør for denne byen.)
Slaget ved Bagbrades

**Slaget ved Bagbrades** (kjent som **slaget ved Campi Magni**, *store sletter*) ble utkjempet i 203 f.Kr. mellom en samlet karthagensk og numidisk styrke og den romerske arméen til Scipio Africanus. Karthagenerne ble ledet av Hasdrubal Gisco, mens numiderne ble ledet av Syphax. Scipio beseiret sine motstandere og tvang Karthago til å kalle tilbake Hannibal fra Italia.
John William Strutt

**John William Strutt, 3. baron Rayleigh** (1842–1919) var en britisk fysiker. I 1904 ble han tildelt Nobelprisen i fysikk for å ha oppdaget argon. Han er også kjent for å ha oppdaget den effekten som kalles Rayleigh-spredning etter ham, og forklarer hvorfor himmelen er blå. 

Strutt ble utnevnt til æresdoktor ved Det Kongelige Fredriks Universitet i forbindelse med feiringen av 100-årsdagen for Niels Henrik Abels fødsel i 1902.

## Bakgrunn
John William Strutt var sønnesønn till Joseph Holden Strutt og Charlotte Strutt, baronesse Rayleigh. Han arvet tittelen baron Rayleigh i 1873 da faren John James og ble omtalt som lord Rayleigh. 

Han var far till Robert John Strutt, også han fysiker.

## Priser (utvalg)
* 1920 – Rumfordmedaljen
* 1899 – Copleymedaljen

## Referanser


## Litteratur
* Robert Bruce Linday: *Men of physics: Lord Rayleigh – the man and his work*, Pergamon Press 1970

## Verker i utvalg
* *The Theory of Sound*, 2 Bände, Macmillan 1877 (Digitalisat), Reprint bei Dover
* *Collected optics papers of Lord Rayleigh*, Optical Society of America, 2 Bände 1994
* *Scientific Papers*, Cambridge University Press, 6 Bände, 1899–1920
* mit William Ramay: *Argon, a new constituent of the atmosphere*, Washington D.C., Smithsonian Institution 1896

## Eksterne lenker
Petra Majdič

**Petra Majdič** (født 22. desember 1979) er en slovensk langrennsløper. Hun er født og oppvokst i Ljubljana, og går for den slovenske skiklubben SD Atrans Trojane. Hun regnes som en av de beste sprinterne i verden og har vunnet 16 verdenscupseire, hvorav 15 i sprint, og hun har vunnet verdenscupen i sprint sammenlagt tre ganger.

## Karriere
Majdič debuterte i verdenscupen 9. januar 1999 i Nové Město. Hun kom på andreplass i verdenscupen i sprint i sesongen 2006/07 og hun vant i sesongen 2007/08. I verdenscupen sammenlagt kom hun henholdsvis på fjerde- og femteplass. Hun ble kåret til «Årets kvinnelige idrettsutøver» i Slovenia både i 2006 og 2007.

I verdenscupen for sesongen 2008/09 kom hun på andreplass, mens hun vant sprintcupen suverent. Hun kjempet med Justyna Kowalczyk om å vinne verdenscupen, og selv om hun ledet helt til det siste rennet ble hun bare nummer to. Majdič vant også sprinttrøya i Tour de Ski 2008/09 og hun ble nummer tre sammenlagt.

I OL 2010 i Whistler falt hun stygt under oppvarmingen til den klassiske sprinten. Hun stilte likevel til start, og til tross for store smerter gikk hun inn til en bronsemedalje bak Marit Bjørgen og Justyna Kowalczyk. Det ble etterpå konstatert brudd i fire ribbein og en rift i lungeposen.

Majdič vurderte å legge opp etter skaden, men valgte å satse også på sesongen 2010/11. Hun vant ett verdenscuprenn i sprint, og hun vant de to sprintene i Tour de ski samt sprinten i verdenscupfinalen i Stockholm. Hun fikk dermed med seg verdenscuptrofeet i sprint også i sin siste sesong i verdenscupen.

## Verdenscupseire

I tillegg vant Majdič sprint klassisk under verdenscupfinalene i Stockholm 2009 og 2011, disse regnes ikke som verdenscupseire.

### Sammenlagtresultater i verdenscupen i langrenn

## Etappeseire i Tour de Ski

## Referanser




## Eksterne lenker
* 
*
Eilert Sundt (fjellklatrer)

**Eilert Sundt** (født 9. juni 1881, død 25. januar 1973) var en norsk fjellklatrer, forretningsmann og konsul for Argentina 1924–48.  Han drev import og eksport mellom Norge og Sør-Amerika.

## Import og eksport
Etter Vestheim skole og eksamen artium fra Aars og Voss' skole i 1900, flyttet han til Argentina og fikk jobb innen landmåling. Etter å ha vært med på ekspedisjoner, var han tilsatt i farens Farmand 1903–07. Med broren Hans Sundt (1884–1969) drev han Sundt Hnos. & Cia i La Plata-området der onkelen Mauritz Sundt var en ledende skikkelse. Firmaet med broren gikk nedenom og hjem på 1920-tallet, men Sundt startet *Eilert Sundt & Co.* som han drev fra Oslo. Fra 1924 til 1948 var han argentinsk konsul i Oslo.

## Idrettsleder og fjellklatring
Eilert Sundt tilhørte et miljø av unge klatrere som grunnla Norsk Tindeklub:

Sundt var nestleder i Skiforeningen og leder av Norsk Tindeklub i to perioder: 1908–11 og 1916–18. Omkring 1910 gjorde han flere førstebestigninger sammen med den svenske Carl Wilhelm Rubenson (1885–1960). Han var, sammen med Olaf Lützov-Holm og Thorleif Bache (1880–1964), den første nordmann til å bestige Aconcagua i Argentina. Dette gjorde han i 1915, og det ble den sjette bestigningen av dette fjellet og den første vinterbestigningen. Han skrev flere bøker fra Sør-Amerika.

## Familie
Han var av slekten Sundt, sønn av Therese Ellingsen (1853–1935) og Farmand-redaktør Einar Sundt (1854–1917), og derved sønnesønn av samfunnsforskeren Eilert Sundt.  I 1918 giftet han seg med Marie Jacoba (Trulte) Falsen Sundt (1897–1964/73) som var aktiv innen behandlingsformen Mensendieck.

## Utgivelser
*
*
*

## Referanser
Kraftrock

***Kraftrock*** er et konsertalbum fra Hard Rock Kafé-miljøet i Trondheim.

Albumet ble utgitt av Studentersamfundet i Trondhjem  i 1980. Platen ble spilt inn på Knaus.

## Sporliste
# Pur Humbug: «Schizoid»
# Kjernefamilien: «Hundepatruljen»
# Kjernefamilien: «Kontoristene kommer»
# Straw Dogs: «Headbanger»
# Sjølmord: «Rudy»
# Schlappe Waffla: «Judas»
# Wannskrækk: «Æ veit da faen æ»
# Schlappe Waffla: «Dans»
# Jehovas Vitner: «Tarzan»
# Jehovas Vitner: «Tempelbrennern»
# Pur Humbug: «Pur humbug»
# Wannskrækk: «Inn te avhør»
# Straw Dogs: «Restless Youth»
# Sjølmord: «Rock'n'roll Alcohol»

## Referanser


## Se også
*7000 Riff
Hard Rock Kafé

:*For den internasjonale restaurantkjeden, se: [[Hard Rock Cafe]].*
**Hard Rock Kafé** var en klubb for punk-musikere i Trondheim rundt 1978–1980. Hard Rock Kafé var et viktig forum som bidro til at punkbevegelsen kom tidlig i gang i Trondheim. Bandet Liliedugg kom herfra.

Det ble utgitt to plater i klubbens regi:
* *[[7000 Riff]]* (1979)
* *[[Kraftrock]]* (1980)
## Referanser
Ospar-konvensjonen

**Konvensjonen om beskyttelse av det marine miljø i det nordøstlige atlanterhav** (ofte kalt **OSPAR-konvensjonen**) er en konvensjon som regulerer internasjonalt samarbeid om beskyttelse av det marine miljøet i det nordøstlige atlanterhavsområdet.

Konvensjonen ble signert i 1992 og kombinerer Oslo-konvensjonen fra 1972 om dumping i sjøen og Paris-konvensjonen fra 1974 om landbaserte kilder for marin forurensing. Navnet «OSPAR» er en sammentrekning av *Oslo–Paris*.

Konvensjonen danner basis for nasjonal lovgivning om utslipp av borekaks i signaturstatene, som er Belgia, Danmark, Finland, Færøyene, Island, Irland, Nederland, Norge, Portugal, Spania, Storbritannia, Sverige og Tyskland. OSPAR dekker således alle oljeproduserende kyststater i Vest-Europa. EU og Sveits har også signert konvensjonen.

Konvensjonen tillater oljeprodusenter offshore å slippe ut borekaks med et innhold av olje på inntil 1 vektprosent, forutsatt at materialet har gjennomgått analyser som viser at det er biologisk nedbrytbart over et nærmere angitt tidsrom, og at det ikke inneholder stoffer som akkumuleres i næringskjeden.

## Eksterne lenker
* OSPARs hjemmeside
Skansin

**Skansin** er et fort i Færøyenes hovedstad Tórshavn, bygd omkring 1580 på initiativ fra Magnus Heinason for å beskytte byen mot pirater. Festningen fikk dagens utforming i 1790. 

Under Napoleonskrigene ble festningen ansett som et av de sterkeste festningsverkene i Nord-Europa. Under andre verdenskrig brukte britene festningen som hovedkvarter for sin okkupasjonmakt under deres okkupasjonen av øyene. Kanonene som stadig kan ses på Skansin, er henholdsvis to kanoner fra krigsskipet HMS «Furious», og fire danske kanoner fra 1776 – 1813.

## Eksterne lenker
* 
*
Sauebrevet

**Sauebrevet** (færøysk: *Seyðabrævið*) er Færøyenes eldste dokument. Hertug Håkon Magnusson stadfestet Sauebrevet som retterbot (tilleggslov) til Magnus Lagabøtes landslov den 28. juni 1298. Som navnet antyder, handler dokumentet i hovedsak om de særegne forholdene i landbruket på Færøyene.

Hertug Håkon skriver i et følgebrev til Sauebrevet at han har bedt biskop Erlend av Færøyene og lagmann Sigurd på Shetland om å gjøre forarbeidet til retterboten.
 
Utover at Sauebrevet beskriver datidens samfunn på Færøyene, er det også en viktig kilde til forståelse av middelalderens betalingssystemer. Mange av Sauebrevets bestemmelser har vært gjeldende helt opp til moderne tid. I motsetning til Færøyingesagaen, som ble skrevet på Island, er Sauebrevet sannsynligvis skrevet på Færøyene og beskriver bedre datidens færøyske samfunn. Dessuten ser man i Sauebrevet, som er skrevet på norrønt, at det oldfærøyske språket allerede skiller seg noe fra norrønt med særegne færøyske begreper.

Det eksisterer i dag to avskrifter av Sauebrevet, det ene oppbevares i nasjonalarkivet i Tórshavn, og det andre på Universitetsbiblioteket i Lund i Sverige.

## Sauebrevets 16 paragrafer
Sauebrevets 16 paragrafer omhandler:
# Regler om at saueeieren skal bevise eierskapet før slakting 
# Om å gå på en fremmed mark 
# Hvis en sau er på fremmed mark 
# Om hvordan ville sauer skal temmes 
# Om å merke sauene. Presisering av at endring av den første merkingen betraktes som tyveri
# Om aggressive gjetehunder, erstatningsplikt og om antall sauer på en mark 
# Om hvor lang fristen er ved en advarsel fra myndighetene 
# Om plikten til å anmelde inntrengning på fremmed mark 
# Om å temme ville sauer – andre del 
# Om å forpakte land 
# Om uønskede gjester og fattiges rett
# Om vitner
# Om bevertningsutgifter 
# Om etablering og bosetningsrett 
# Om fordelingen av hvalkjøtt
# Om drivgods

## Referanser


## Litteratur
*
*

## Eksterne lenker
* 
* Vitan: Seyðabrævið; Kringvarp Føroya
Joseph John Thomson

**Joseph John «J.J.» Thomson** (1856–1940) var en britisk fysiker og oppdageren av elektronet i 1897. Denne oppdagelsen ga ham Nobelprisen i fysikk i 1906. Han brukte sin innsikt til å utforme den såkalte rosinbollemodellen for atomets indre struktur. Denne ble forkastet kort tid senere etter Ernest Rutherfords oppdagelse av atomkjernen i 1911. Takket være sine eksperimentelle arbeider får Thomson også æren for å ha utviklet teknikken som ligger bak moderne massespektrometri.

Hans sønn, George Paget Thomson, fikk Nobelprisen i fysikk i 1937 for å vise eksperimentelt at elektronet hadde bølgeegenskaper som forutsagt av den franske fysiker Louis de Broglie.

## Priser (utvalg)
* 1925 – Faradaymedaljen
* 1914 – Copleymedaljen
* 1906 – Nobelprisen i fysikk
* 1902 – Hughesmedaljen

## Referanser


## Eksterne lenker
*
Flevolands flagg

**[[Flevoland]]s [[flagg]]** er inndelt i tre horisontale baner, med en hvit lilje plassert i det øvre venstre hjørnet. Fargene er (ovenfra og nedad) blått, grønt og gult. Den gule banen er smalere enn de andre og har 3 bølger på siden nærmest flaggstangen.

Den gule fargen symboliserer de bølgende korn- og rapsåkrene. Den grønne banen står for det flate landskapet, mens den blå står for luften. Liljen i øvre venstre hjørne kommer fra Cornelis Lelys familievåpen, han grunnla Zuiderzeeprosjektet (ned. *de Zuiderzeewerken*) som tok Flevoland tilbake fra vannet.

## Historikk
Flagget er designet av provinsens daglige styre i samarbeid med designbyrået BRS fra Amsterdam. Flagget ble heist for første gang den 9. januar 1986, da Flevoland offisielt ble en provins.

## Beskrivelse
Flagget ble fastlagt av *provinciale Staten* (tilsvarende den politiske delen av den norske fylkeskommunen) 21. januar 1959: Rektangulært, forholdene er 2:3. 

## Se også
*Liste over nederlandske provinsflagg
Desirée Bjerke

**Desirée Bjerke Andersen** (født 22. mars 1971 i Fredrikstad) er en norsk tidligere skeleton-utøver, som representerte Lillehammer Skeletonklubb. 

Desirée Bjerke ble nummer ni i OL 2006. Hun deltok i sitt andre OL i 2010, hvor hun kom på syttendeplass og la opp etter finalen.

Hun har også deltatt i flere VM og EM. Beste plasseringer er 5.-plass i Lake Placid i 2008 og 6.-plass i EM i Cesena i 2008, og en del andre plasseringer blant de 10 beste. 

## Referanser


## Eksterne lenker
* 
*  Profil på Skeletonsport.com
Stein Kollshaugen

**Stein Kollshaugen** (født 16. februar 1956 i Gjøvik) er en norsk tidligere fotballspiller som har spilt for Raufoss Idrettslag, Moss Fotballklubb og Hamarkameratene.

Han spilte også 18 landskamper mellom 1979 og 1984, og skåret syv mål. Han var med i troppen som deltok i Sommer-OL 1984 i Los Angeles. Kollshaugen skåret også det første målet for Moss under cupfinalen i 1983 og ble norgesmester med klubben.

Kollshaugen har trent lokale lag i Ringsaker etter at han la opp, blant annet Ringsaker Idrettslag og Furnes Fotball.

## Referanser


## Eksterne lenker
* 
* HamKam.no – Kollshaugens spillerprofil hos Hamarkameratene
* Fotball.no – Kollshaugens landslagsprofil hos Norges Fotballforbund
Tantra

**Tantra** er en grunnleggende understrøm i hinduismen, deler av buddhismen og andre indiske og tibetanske religiøse og spirituelle tradisjoner.

Tantra betegner en type mentale øvelser og ritualer som kan være svært spesifikke og detaljerte, og som utføres som del av åndelig eller religiøs praksis.  Det er ikke en filosofi eller en religion i seg selv.  Typiske kjennetegn ved tantra er kompleks symbolbruk som må ses i en helt spesiell kontekst for at den skal gi mening, at hele eller deler av en øvelse holdes hemmelig for uinnvidde, og at korrekt utførelse av øvelsen krever veiledning fra en kvalifisert lærer.

## Tantra i hinduismen

Ifølge hinduisk tantra representerer guddommene Shiva og Shakti universets to grunnprinsipper, det mannlige og det kvinnelige. Symbolske framstillinger av det mannlige organ "lingam" og det kvinnelige "yoni" kan finnes overalt i India.

Tantra har to hovedretninger, høyre og venstrehånds ritene.

## Tantra i buddhismen

Innenfor buddhismen er det vajrayana-tradisjonene (tibetansk buddhisme, bøn og shingon) som praktiserer tantra. For eksempel er Dalai Lama mester innenfor høyeste yoga-tantra. Spesielt i tibetansk buddhisme skilles det mellom såkalt ytre og indre tantra. Høyeste yoga-tantra (på sanskrit Anuttarayogatantra) tilhører den indre tantra-sti.

## Tantra i den vestlige verden

I vesten forbindes tantra ofte med Kundalini Yoga.  I moderne neo-tantra (også kalt  new age-tantra eller pop-tantra) fokuserer man gjerne på å gjøre seksuallivet mer meningsfullt ved at man gir seksualakten en åndelig dimensjon, og det er denne betydningen av tantra som er mest kjent for vestlige lesere.

Shambhavi Sarasvati gir følgende beskrivelse av forskjellen mellom tantra og neo-tantra:

:"Neo-tantra ritualiserer sex. Autentisk tantra seksualiserer ritualer."

Innen vestlig rituell magi er tantriske øvelser særlig knyttet til Aleister Crowley og hans organisasjon OTO (Ordo Templi Orientis, latinsk for Den Orientalske Tempelorden).

## Referanser


## Kilder
*Georg Feuerstein PH.D. *TANTRA – The Path of Ecstasy* ISBN 1-57062-304-X
Rolf Høgmo

**Rolf Høgmo** (født 18. november 1967 i Hamar) er en norsk fotballtrener som nåværende er keepertrener og spillerutvikler i HamKam Fotball. Han arbeider også som keepertrener for WANG toppidrett Hamar. 

Høgmo har en fortid i Lillestrøm, Fredrikstad og på ulike U-landslag i fotball. Høgmo skrev under på en treårskontrakt med Fredrikstad den 5. desember 2009 som erstatter for Jerry Knutsson etter å ha vært trener hos Hamarkameratene i ti år.

## Referanser
Mantra

**Mantra** (Sanskrit) fra roten *man* – å tenke – og endelsen *tra* – som antyder instrument eller verktøy. Betyr tanke eller hensikt uttrykt som lyd. Derfor betyr *mantra* «bønn», «hymne», «trylleformel» og «plan». 

I yoga-sammenheng står *mantra* for lydbilder som har eller ikke har kommuniserbar mening. Innen religioner slik som Hinduismen, Buddhismen og Jainismen har mantra en spesiell plass som hellige stavelser, ord, setninger eller vers som har viktige religiøse funksjoner og virkninger. Innen hinduismen er dette meget utbredt. Her finner vi blant annet det universelle mantraet «Om» - som antageligvis er det mest utbredte og kjente mantra i verden. Dette deles med buddhismen og flere andre religioner.

Gayatri-mantra er sannsynligvis det nest mest kjente og anvendte mantra. Dette er i form av et vers som har en helt spesiell betydning og benyttes av millioner av mennesker daglig.

## Se også
* Bønn
* Trylleformel
Oslo Børs (band)

**Oslo Børs** var en rockegruppe fra Oslo som var aktiv i perioden 1979&ndash;1981. Medlemmer var Tormod Kjensjord (gitar), Knut «Kaputt» Selsjord (gitar og vokalist), Ulla «Ren Ny Ull» Cappelen (bass) og  Bjørn «Takras» (trommer). På den andre singelen er det Per Ole Oftedal som spiller trommer. 

Selsjord debuterte som pønkvokalist i en alder av 30 år. 

Bandet skiftet navn til «Oslo Beurs» etter påtrykk fra finansinstitusjonen av samme navn. Under dette navnet utga det en EP. Her er det kommet synthesizer med i instrumenteringen, og bandmedlemmene er kreditert med fornavn og etternavn istedenfor pønk-pseudonymene fra den første singelen.

## Diskografi
* *Smukke Folks Børn//Tyngende Ansvar/Råtne Guder* (7", førsteopplag med gult, annetopplag med hvitt papir i omslaget, Krakk 1979)
* *Telefonskræk/Skyggene fra i går//Tre Uker/I Kø* (7" EP, Krakk 1980)
* *Fikser du Livet Ditt* (på *[[Sjokk Rock]]*, live-samle-LP, Torpedo Plater 1981)

## Kilder
*Oslo Børs på Discogs
Einar Rossbach

**Einar Rossbach** (født 20. oktober 1964 i Porsgrunn) er en norsk fotballtrener og tidligere fotballspiller. 

Han var målvakt og spilte i sin aktive karriere blant annet for Hamarkameratene, Tromsø Idrettslag, Fotballklubben Lyn, Odd Grenland, danske Silkeborg Idrætsforening og Pors Grenland.

Han ble kåret til Årets spiller i norsk fotball av *[[VG]]* i 1990. Han ble også kåret til årets keeper i 1987 og 1990, og fikk med seg seks landskamper, blant annet mot Færøyene i 1993, før han ble syk av matforgiftning. Matforgiftningen gjorde at han gikk glipp av en rekke landslagskamper han egentlig skulle ha spilt, samt innspillingen av «Alt for Norge»–sangen.

Rossbach har hatt comeback i både Tollnes Fotball og Pors Grenland på grunn av at lagene har slitt med keeperproblemer. Da han sto noen kamper i starten av sesongen 2004 for Pors var han 39 år gammel. Han jobber fortsatt ved *Grenland politistasjon* ved siden av jobben som keepertrener og sportssjef.

Han er far til Sondre Løvseth Rossbach.

## Klubber
* Pors Grenland (1982–85, 1988–89, 2004)
* Hamarkameratene (1986–87)
* Tromsø Idrettslag (1990)
* Fotballklubben Lyn (1991–93)
* Odd Grenland (1994)
* Silkeborg Idrætsforening (1994–95)
* Rjukan IL (1998)
* Tollnes Fotball (1999)

## Referanser


## Eksterne lenker
* 
* 
*  NIFS.no – Rossbachs spillerprofil hos Norsk & Internasjonal Fotballstatistikk
*  TIL.no – Rossbachs spillerprofil hos Tromsø
*  LynFotball.net – Rossbachs spillerprofil hos Lyn
Schule Schloss Salem

**Schule Schloss Salem** er en internatskole i det tidligere riksabbediet Salem (slottet Salem) i kommunen Salem ved Bodensee i det sydlige Tyskland. Det er en av Tysklands mest prestisjefulle privatskoler, og mange adelige sender sine barn hit.

Privatskolen ble etablert i 1920 og har fra begynnelsen tatt opp både gutter og piker. Skolen ble grunnlagt av prins Maximilian av Baden og den berømte reformpedagogen Kurt Hahn, som utarbeidet mange av skolens pedagogiske prinsipper. Hahn som var av jødisk herkomst, måtte i 1933 emigrere til Skottland, hvor han grunnla internatskolen Gordonstoun.

Schule Schloss Salem er inndelt i en grunnskole som holder til på Burg Hohenfels, en middelskole som holder til på Schloss Salem, og et gymnasium som holder til på Schloss Spetzgart og en ny campus kalt Härlen. Den meget internasjonale skolen tilbyr både tysk Abitur og International Baccalaureate. Skolen legger vekt på at oppdragelse og undervisning, liv og læring, skal utgjøre en enhet, både sosialt, akademisk og musisk-kreativt, og gir sine elever en fremragende utdannelse både på det faglige og sosiale nivå. 

Skolen har tilsammen 670 elever, derav 60 gjester. Omkring 60 % er gutter og 40 % er piker. Omtrent en tredjedel av elevene mottar helt eller delvis stipend, for at skolen skal kunne rekruttere de beste elevene.

## Berømte tidligere elever ved Schule Schloss Salem
* Philip, hertug av Edinburgh (f. 1921)
* Golo Mann (1909–1994), historiker og forfatter, sønn av Thomas Mann
* Elisabeth Noelle-Neumann (f. 1916), grunnlegger av *Institut für Demoskopie Allensbach*
* Oliver Hassencamp (1921–1988), forfatter 
* Christian Kracht (f. 1966), forfatter 
* Sofia av Hellas (f. 1938), dronning av Spania
* Ferdinand von Bismarck (f. 1930), fyrste av Bismarck
* Patrice Bart-Williams (f. 1979), reggaesanger
* Walter Sittler (f. 1952), skuespiller 
* Grev Berthold Maria Schenk von Stauffenberg (f. 1934), generalmajor, eldste sønn av Claus von Stauffenberg
* Gabriele Thyssen (f. 1963), senere gift prinsesse av Leiningen og i annet ekteskap *[[Begum Aga Khan]]*, gift med Aga Khan IV

Prins Philip sendte sin sønn prins Charles på skolens skotske avlegger Gordonstoun.

## Referanser


## Eksterne lenker
*
Holy Toy

**Holy Toy** er en norsk rockegruppe som var aktiv i perioden 1982&ndash;1990, og er atter aktive igjen fra 2011. Bandets leder er polskfødte Andrej Nebb. Bortsett fra Nebb (vokal, bass, keyboards) er Lars Pedersen (trommer, keyboards, gitar) det eneste øvrige tilnærmelsvis faste medlemmet (han medvirker på utgivelser markert med +). Samtidsmusikeren Rolf Wallins trompet har også vært å høre i to perioder; han medvirker på *Warszawa* og *Dummy Cruise Missile*.

Gruppen har opptrådt på TV flere ganger, og NRK radio overførte to konserter. Duoen Nebb/Pedersen opptrådte også i filmen X.

Originalbesetningen kom sammen igjen i 2011.

## Diskografi
* *Perfect Day* (4 spors 12", 1982)+
* *Soldier Toy/Lada Vada* (12", 1982)
* *Warszawa* (LP, 1982. Norsk utgave med innercover, engelsk utgave med vedlagt avis. CD-gjenutgivelse 1989. CD remaster 2009 inkluderer bonusspor fra samtidige EP-er)
* *Meeting II/Down in Japan* (12", 1983)+
* *Panzer and Rabbits* (LP, 1984. Normal utgave med innercover, spesialmix med klistremerke ("Special version") uten innercover i et begrenset opplag av 300 eksemplarer. CD-utgaven fra 1990 bruker spesialmixversjonen. CD remaster 2009)+
* *Czemu Nie W Chórze?/Why Not in Choir?* (LP, 1985. Med innercover, en del eksemplarer også med vedleggsark. CD remaster 2009)+
* *HOAX* (video, 1986)+
* *FJØSE* (7" med fem låter, 1987. Kom i 12"-cover som var fylt med en smergelskive, så få spillbare eksemplarer finnes i dag. Bandnavn og låttitler er ikke oppgitt noe sted på platen. Gjenutgivelsen fra 1990 kom som vanlig 12" og har låttitler på etikettene, men ikke bandnavn)+
* *Pakt of Fact* (LP, 1987. En låt til felles med FJØSE)+
* *Mickey Mouse* (7", 1989)
* *Dummy Cruise Missile Wanted for Artistic Purposes. Phone 47 2 20 64 89* (LP og CD, 1989, inkluderer singlene Mickey Mouse og Ciupacecka, men ikke B-sidene)
* *Ciupacecka* (7", 1989)
* *Yes and No* (LP, 1989)
* *Dokument* (samle-CD, 1994, polsk utgivelse)+
* *Psychic Overdrive* (LP+CD i ett, februar 2013, den polske CD-utgaven har tittelen *Psycho Overdrive*)+
* *Mental Castration* (CD, 2014)+

## Kilder
*Rockipedia: Holy Toy  Besøkt 12. april 2015
*Groove.no: Holy Toy Besøkt 12. april 2015

## Eksterne lenker
*
Norgez Bank

**Norgez Bank** (1978–1983) var et pønk-/nyveivband fra Tromsø som ble opprettet sent i 1978, bestående av Nils Høegh (gitar, sang) og Alf Sigurd Krogseth (bass), og trommeslager ble til sist Tor Harald Jensen. Litt senere kom også Erik Smith-Meyer (sang) med. Denne sammensetningen spilte inn EP-en *Life Of Rian!* i 1980. Sangen «Springtime In Belsen» og «Rian Rian» er to av de mer kjente sangene på utgivelsen. Sistnevnte omtalte Erlend Rian, daværende Høyre-ordfører i Tromsø. EP-en betraktes som den første pønk-nyveiv-plata fra Nord-Norge. Etter utgivelsen ble Jensen erstattet av Knut Nilsen. Samtidig kom Tore Nedgård inn på tangentinstrumenter.

Norgez Bank var samfunnsengasjert og politisk i sine tekster og holdninger, særlig med hensyn til lokaldemokratiets forhold til uorganisert ungdom.  Bandet frontet ungdomsopprøret i Tromsø på 1980-tallet med låter som «Tromsø Brenn», «Nordens Paris» og «Samfunnets tjenera». Medlemmer av bandet var også med å starte Ungdomsfronten i Tromsø på 70-tallet. Det er hevet over tvil om at Norgez Bank som frontfigur gjorde ungdomsopprøret i Tromsø på 80-tallet kjent i hele landet og satte fokus på et stadig større problem, lokaldemokratiets totale ignoranse av uorganisert ungdom. Kravet var et 'Ungdommens hus'. Tekstene til Norgez Bank grenset mellom anarki, opprør og oppfordret ungdom til å handle selv. Dette førte til mange konfrontasjoner med det bestående miljø.

I 1981 kom 12-tommers EP-en *Energi mot apati*, bestående av blant annet bandets nordnorske versjon av Clash-låten «London's Burning» som ble til «Tromsø brenn» og en reggaeversjon av The Pussycats' -sang «Just A Little Teardrop» fra 1966.

Gruppa opptrådte på NRKs program *[[Zikk-Zakk]]* 23. februar 1981 med sangen «Nordens Paris». Niels Høegh og Alf Sigurd Krogseth ble også oppsøkt av svensk P3 som lagde en situasjonsrapport fra Tromsø og ungdomsopprøret og brukte Norgez Bank som musikk. Tromsø Sparebank ønsket ikke å finansiere en kassett med en gruppe ved navn Norgez Bank, men endte med å trekke sine innsigelser og kassetten ble utgitt. De deltok også med en sang på samlealbumet *Anarki og kaos – norsk punk ’79-’81* (1992).

I 1982 dreide Norgez Bank fra pønk til funk. Dette passet grunnlegger Krogseth dårlig, og han forlot bandet. Han fikk med seg trommeslageren, og startet bandet 666 kort tid etter. Ved inngangen til 1983 ble Norgez Bank oppløst. 666 er alminnelig ansett som et av Norges første svartmetallband. De debuterte på Draugen-festivalen i 1982. I 1983 gikk dessuten 666 i oppløsning.

## Diskografi
* *Life of Rian* (7" EP, Sånn'ja 1980. De fleste kom med cover på rosa papir, men 50 eksemplarer hadde hvitt papir.)   
* *Energi mot Apati* (12" EP, 1981)
* Tre låter på kassetten *Bankhjørnet*     
* *Norgez Bank / Hjertesvikt a/s* (Splittsingel med to uutgitte Norgez Bank-låter og tre uutgitte kutt med Hjertesvikt a/s)
* *Norgez Bank i studio 1980-1982* (CD-R-utgivelse i begrenset opplag, 1998)
* *Live 16. mai* (CD-R-utgivelse i begrenset opplag, 2000)
* *Samfunnets Tjenera* - 12" LP 2018 

## Referanser


## Eksterne lenker
*
Stroud (distrikt)

**Stroud** er et administrativt distrikt i Gloucestershire, England. Det har navn etter den største byen, Stroud. Administrasjonen holder til i Ebley i utkanten av Stroud by. 

Området består av deler av Cotswolds og et område i den grunne og fruktbare dalen elven Severn renner gjennom. Cotswolds er en *[[Area of Outstanding Natural Beauty]]*, og er dermed et beskyttet område. Den populære turveien Cotswold Way går gjennom distriktet. Byen Stroud ligger helt nord i distriktet, i et område som er skilt fra den sørlige delen av høye åser. I sør trekker man derfor heller mot mindre byer, spesielt Dursley og Wotton-under-Edge.

Distriktet ble opprettet 1. april 1974 ved at Nailsworth og Stroud bydistrikter samt Dursley og Stroud landdistrikter og deler av Gloucester, Sodbury og Thornbury landdistrikter ble slått sammen. 

Det er mange fornminner fra yngre steinalder, jernalder og romersk tid i området. Av spesiell interesse er de mer enn hundre neolittiske gravene som er registrert der. 

## Steder i distriktet

* Dursley
* Stroud
* Wotton-under-Edge
## Eksterne lenker
*
Gordonstoun

**British Salem School i Gordonstoun** er en privat internatskole i Skottland. Den ble etablert som avlegger av Schule Schloss Salem i 1934 av den tyske reformpedagogen Kurt Hahn, som hadde måttet flykte fra Tyskland. Skolen bygger på tysk pedagogikk, og legger vekt på disiplin og fysisk fostring gjennom sunne utendørsaktiviteter som seiling og turer i skog og mark.

Denne skolen er i likhet med Schule Schloss Salem internasjonal, og det går både engelske elever og elever fra Tyskland, Østerrike, Amerika og andre deler av verden der.

Gordonstoun ligger i byen Elgin i Moray i en bygning fra det 17. århundre. Skolen er en av de mest prestisjefulle i Storbritannia. Prins Philip, som selv gikk på Schule Schloss Salem i Tyskland, sendte sin sønn, prins Charles, på Gordonstoun. Også andre medlemmer av den britiske kongefamilien (blant andre prinsene Edward og Andrew) har gått på skolen. Det samme har bl.andre kronprins Aleksandar Karađorđević av Serbia, Christina Rau (senere gift med den tyske presidenten Johannes Rau) og mange adelige.

## Referanser


## Eksterne lenker
*
Neu!

**Neu!** (norsk: **Ny!** uttale: [ˈnɔɪ], «nåi») var en tysk krautrockduo som besto av Michael Rother (gitar, vokal, elektroniske instrumenter) og Klaus Dinger (trommer, vokal, elektroniske instrumenter). Gruppa var aktiv i perioden 1971&ndash;1975. Dinger stod også for det minimalistiske, men effektive coverdesignet.

Gruppa holdt kun noen få konserter, ettersom det var vanskelig å gjenskape studiolyden med bare to medlemmer. CD-utgaver av platene utkom ikke før i 2000 grunnet langvarige rettstvister mellom Dinger og Rother med plateselskapet. «Super 16» fra albumet Neu! 2 er å høre på soundtracket til filmen *[[Kill Bill]]*.

Klaus Dinger døde den 20. mars 2008, fire dager før sin 62-årsdag.

## Diskografi
* *NEU!* (LP, 1972)
* *NEU! Live* 1972 (CD, utgitt av Klaus Dinger på det japanske selskapet Captain Trip)
* Super/Neuschnee (7")
* *NEU! 2* (LP, 1973. Inkluderer begge låtene fra singelen, dessuten diverse låter som er laget ved å spille singelen på feil hastighet på en liten platespiller)
* *NEU! 75* (LP, 1975) 
* *NEU! 4* (CD, innspilt 1985, utgitt av Dinger uten Rothers tillatelse på det japanske selskapet Captain Trip)

## Referanser


## Eksterne lenker
* 
*